As jou voete groei | MaanKind
As jou voete groei
27 Sat Oct 2012
Een voet groter as die ander, Voete groei steeds
Mens se lyf verander baie met die jare. Die meeste vroue se lywe verander na swangerskap, en baie vroue kry ook bietjie middle age spread na menopause. Dit is veronderstel om ‘normaal’ te wees om so 5 kg op te tel nadat jy opgehou rook het, as gevolg van veranderde metabolisme. Al hierdie dinge het met my gebeur, en ek gee glad nie om om ouer te word, met die gepaardgaande liggaamsveranderinge nie.
Daar is net een ding wat vir my baie ongerieflik is, my voete hou aan groei!. In lengte. Ek is getroud in ‘n nommer 4 1/2, en nou dra ek ‘n sewe! Ek weet ek was ‘n kinderbruid, wat twee cm langer geword het nadat ek twee kinders gehad het, maar nogtans. (Van 1.63 gegroei na 1.65) Baie interessant is dat my regtervoet uiteindelik die linkervoet ingegroei het. Oor die jare was my regtervoet altyd kleiner as die linkervoet, soms met soveel as ‘n nommer. Ongeveer twee jaar gelede het ‘n verkoopsman by Tekkie Town kliphard begin lag toe hy my voete sien.
Dja, ek wiet pety mense se voete is die ene groter assie anne ene, maar sovéél? Hahahaaaaa….
(Toemaar, ek het saam gelag, hy het baie moeite gedoen om vir my lekker tekkies te kry wat beide voete pas.) Dit beteken ek kon nooit hierdie ballettipe skoene dra nie. En skielik was die laaste drie paar skoene wat ek gekoop het nommer sewe! Ek het gevoel hierdie jaar my boots van verlede jaar sit stywerig, en die laaste skoene wat ek gekoop het gedink dis maar die maak of die pas wat maak dat ek ‘n sewe moes vat. En wraggies hierdie week moes ek twee paar nommer sewes vat! En nee, ek het nie onlangs gewig opgetel nie, en my voete is ook nie geswel nie.
Die snaakste was toe ek my voete hierdie week meet aan my volwasse dogter s’n, haar voete is nou seker 2 cm korter as myne, en ek onthou in haar hoërskooljare het ek so sexy paar enkelboots by haar geërf toe dit vir haar te klein geword het.
Raar maar waar. Dink julle mens word darem meer volwasse, of wyser ook soos wat jy groei?!?
23 thoughts on “As jou voete groei”
1 Dec, 2012 at 5:33 pm
Toemaar, troos jou daaraan dat jy darem nie elmbooghare het nie!
2 Dec, 2012 at 9:04 am
Sê wie? Ek het ‘n paar…
2 Dec, 2012 at 9:09 am
Elmbooghare? Hehe. Soms het ek ‘n harige persoonlikheid.
6 Nov, 2012 at 12:51 pm
My voete staan nog altyd (groot) stewig, onveranderd! As alles net soos my voete ook onveranderd kon bly! 😉
6 Nov, 2012 at 1:16 pm
Dankie vir jou kuier by my!
30 Oct, 2012 at 7:57 am
My voete is ook groter as kleintyd, maar nie soveel nid. Was nog sommer n kuiken toe dra ek al nr 7. Nou 8
29 Oct, 2012 at 9:32 pm
My voete bly standaard.
Dis middel wat sukkel en ek het nie eers verwag nie
30 Oct, 2012 at 10:26 am
Jy groei maar net op ander plekke as ek…
29 Oct, 2012 at 11:24 am
Volgens die Voetekind hier – dit is glo moontlik dat jou voete ‘n nommer groter word na en tydens ‘n swangerskap- a.g.v. die hormoon-Relaxin- die hormoon ontspan alle ligamente in jou liggaam wat nodig is tydens die geboorteproses.
Mens vind soms dat swangervrouens se voete breër word en dat die voetbrug sak (platvoete).
Een troos – mens is glo nie alkant selfkant nie ..een voet / een bors is gewoonlik groter as die anderkant…
Het jy geweet mens se ore en neus bly groei… ???? Dit het ek nou die dag in die koerant gelees.
29 Oct, 2012 at 12:22 pm
Myne het twee nommers gegroei LANK na my swangerskappe, en nie breër of platter geword nie. Dit het gegroei, in lengte, en die een voet het meer gegroei as die ander.
29 Oct, 2012 at 1:13 pm
Nee o jitte , uniek is jy definitief !
29 Oct, 2012 at 1:14 pm
Baie vreemd! Dis of al my gebeentes groei, my gesig het ook breër geword.
29 Oct, 2012 at 1:21 pm
Moet jy nie maar dokter toe gaan nie?
Joanna Graham said:
27 Oct, 2012 at 7:41 pm
Jy sal my nou nie glo nie, maar ek het gedink dis net ek! My voete het van ‘n no 5 gegroei na ‘n no 7 oor die jare. Ek dog ook die skoenmakers maak nou maar die nommers anders, of dat ek ‘n natuurfrats is of iets.
27 Oct, 2012 at 8:14 pm
Dankie tog… En so verduur ons almal stilletjies dinge, totaal onnodig!
27 Oct, 2012 at 3:24 pm
Sê die spreekwoord nie iets van te groot word vir jou skoene nie 😉 My laaste paar skoene wat ek gekoop het was een nommer groter as altyd. Heel ontsteld uit die winkel geloop…. nooit gedink ek sal eendag ‘n no. 9 skoen dra nie. Nou voel ek beter 🙂
27 Oct, 2012 at 7:24 pm
Oh my word, nie gedink aan die te groot vir my skoen nie… Dan was my ouma se voorspooksels tóg reg…
27 Oct, 2012 at 1:08 pm
Ek gaan bietjie Maandag vir die Voete mens vra oor die storie van jou voete.. sien deesdae ek het een oog wat so paphang in die hoek…ander een alles op sy plek!! Miskien is dit oor alles wat jy betree en ek en my oog – moet aanskou -dat ons so een deel het wat verskil…
27 Oct, 2012 at 1:09 pm
Vra asseblief! DIs baie vreemd, half scary. My hande groei nie
27 Oct, 2012 at 12:27 pm
Het dit dalk iets te doen met moed? ‘n Mens se mos sy moed sak tot in sy skoene. En jy het mos baie moed – om die byderwetse wereld vgan e-boeke te betree in ‘n tyd wat ons ander nog wonder hoe die internet werk?
27 Oct, 2012 at 12:31 pm
Dankie, ek vat dit as ‘n kompliment!
27 Oct, 2012 at 12:47 pm
dis bedoel as ‘n kompliment! Soek jy nog kort stories?
27 Oct, 2012 at 12:55 pm